tomron87/hebrew-wikipedia-sentences-corpus huggingface dataset:
רוב קורבנות ה"סנציה" היו גופות ילדים שרופים.
נזירת הכנסייה הכרמליסתית, האחות אלווה, מתחילה להבין שמקברו של ה"סנציה" מתחילים לפתע לצוץ כל מיני כוחות שחורים ומרושעים העומדים מאחורי רציחתה של אחותה, קמילה, ובעקבות השפעתה לרעה של מטופלת של קמילה בשם ג'סיקה.
קארל אומר לה: "מה את השתגעת?" אך היא מנסה להזהיר אותו: "אתה חייב להפסיק מייד עם זה (עם המשך המחקר הארכאולוגי באתר) אחרת כולם ימותו במיוחד ילדים, אנא בבקשה ממך תחסום את הגישה לפתח אזור מצבת הקבר בעזרת קיר של בטון ומלבנים" אך הארכאולוג קארל רזניק התעלם מאזהרותיה.
בוג'נורד (בפרסית: بجنورد) היא עיר הבירה של מחוז צפון ח'וראסאן שבאיראן.
העיר מרוחקת 701 ק"מ מטהראן עיר הבירה.
בוג'נורד היא עיר עתיקה - היא הוקמה בגבעה מצפון מערב לעיר הנוכחית ולאחר מכן הועברה למיקומה הנוכחי.
העיר בוג'נורד ידועה ברקע הרב תרבותי-אתני שלה ורבים מהאנשים הגרים בה מדברים לפחות שתי שפות שונות: פרסית, טאטי, טורקית, חוראסאנית, כורדית חוראסנית וטורקמנית.
נישואי תערובת בין קבוצות אתניות המדברות שפות אלו שכיחים מאוד.
בוג'נורד מפורסמת בסוסים הטורקמניים שלה ובמרכזים המקצועיים לאימון סוסים שנמצאים בה.
בזכות מרכזים אלו העיר היא מרכז תיירותי המושך אליו תיירים מכל העולם, המבקרים בעיר ומעשירים את קופתה.
העיר מלאה במקוואות מים ומזרקות עתיקות וידועה גם בזכות האתרים הטבעיים וההיסטוריים שבה, כמו מערות, אזורי טבע מוגנים ואתרי טיפוס מובחרים.
רוב מוקדי העניין ההיסטוריים מתוארכים להקמה בתקופת קאג'אר (1785-1925) כיוון שהערכת נזקים שנמצאה בבניינים העתיקים תאמה לנזק מצטבר מרעידות אדמה שנערכו באזור זה באותן השנים.
כמה מן אתרי התיירות המפורסמים בבוג'נורד:
בש קארדאש (בתרגום מילולי: חמישה אחים) - מעיין מים מינרליים.
בית הנופש מופח'ם - ארמון ששימש לנופש את השאה האיראנים ונבנה בתקופת קאג'אר.
המאוזוליאום של סולטאן סייד עבאס (אחיו של האימאם עלי א-רידא).
איוב - מעיין מים מינרלים.
באבא אמאן - פארק טבע עירוני.
בית החולים ההיסטורי מופח'ם, נבנה בתקופה הקאג'ארית.
בבוג'נורד יש ארבע אוניברסיטאות והן:
אוניברסיטת אזד המוסלמית של בוג'נורד.
אשראק - המכון להשכלה גבוהה.
אוניברסיטת פאיאם נור (Payam Noor).
בדצמבר 2016 התפרסם סיפור של סטודנטית בהאית בשם מונא הושמנד, שגורלה הוא כגורלם של כל הסטודנטים הבהאים האחרים במחוז צפון ח'וראסאן ובאיראן כולה.
הושמנד למדה אדריכלות באוניברסיטת בוג'נורד והשתתפה בכל השיעורים עד שיום אחד ביקשו ממנה להגיע אל משרד הביטחון שם ניסו להכריח אותה לחתום על טופס בו היא מכריזה שהיא כבר לא חלק מהדת הבהאית.
הושמנד לא הסכימה לחתום על הטופס ובשל כך היא גורשה מן האוניברסיטה ולימודיה הופסקו.
היא ואביה פנו במכתבים אל מנהל האוניברסיטה, מושל המחוז ואל צמרת השלטון ומכולם הם קיבלו את התשובה "הדת הבהאית היא דת שפוברקה על ידי הבריטים ומזיקה לאסלאם."
הפרשה על אפליית בהאים באיראן התפוצצה והגיעה לכלי תקשורת ברחבי העולם, קיימות מחאות על מצב הבהאים באיראן, אם כי קטנות עקב חשש מדיכוי השלטון האיראני.
בוג'ק הורסמן היא סדרת דרמה-קומית מונפשת אמריקאית למבוגרים, שנוצרה על ידי רפאל בוב-וקסברג עבור נטפליקס.
הסדרה נסובה סביב דמותו של בוג'ק הורסמן, סוס-אנוש ושחקן הוליוודי מובטל, שבעברו כיכב בסיטקום מצליח.
את דמותו מדבב השחקן ויל ארנט.
הסדרה היא סאטירה על הוליווד, דיכאון, התמכרויות, חרדה והרס עצמי.
הסדרה עוקבת אחרי בוג'ק הורסמן (ויל ארנט), סוס מואנש שכיכב בסיטקום בשם "על הסוס" ששודרה ברשת ABC בין השנים 1987–1996.
בעולמה של הסדרה יש בעלי חיים הולכים על שתיים ומדברים, שמתפקדים כבני אדם רגילים וחיים לצדם.
הסדרה מתחילה בניסיונות של בוג'ק לכתוב אוטוביוגרפיה.
היות שהוא לא מצליח לעשות זאת, ובלחץ המו"ל, שהגיע לפשיטת רגל ומקווה שהביוגרפיה תעלה להם את ההכנסות, הם שוכרים עבורו סופרת צללים ושמה דיאן נוין (אליסון ברי).
בנוסף לכך נאלץ בוג'ק להתמודד עם דרישותיה של סוכנתו וחברתו לשעבר פרינסס קרולין (איימי סדריס), התנהגותו הילדותית של שותפו לבית טוד (אהרון פול), וכן עם יריבו הידידותי מיסטר פינאטבאטר (פול פ.
במהלך העונה הראשונה מוצג בוג'ק כדמות שבמאים לא מוכנים לעבוד איתה בשל נטייתו לאלכוהוליזם, סמים והרס עצמי.
בוג'ק הוא סוס אדם ושחקן לשעבר בן חמישים, אשר בשנות ה-90 שיחק בסדרת סיטקום מצליחה בשם "על הסוס" (Horsing Around).
בוג'ק קיבל הצעה לכתיבת אוטוביוגרפיה מספרי פינגווין, המו"ל של הוצאת הספרים פינגווין נמצא בלחצים נפשיים, היות שההוצאה עומדת להגיע לפשיטת רגל, אך הוא מקווה שהביוגרפיה על בוג'ק הורסמן תניב הכנסות לחברה.
היות שבוג'ק לא מצליח לכתוב את האוטוביוגרפיה בעצמו, משדכים לו בהוצאה סופרת צללים ושמה דיאן נוין, שתעזור לו בכתיבת הספר.
בינתיים, מערכת היחסים הרומנטית של בוג'ק עם הסוכנת שלו, החתולה הוורודה פריננס קרולין, מסתיימת, ושותפו לדירה טוד משכנע את בוג'ק לעשות מסיבה בביתו, כאשר המניע הנסתר של טוד הוא להשתמש במסיבה כדי לשלם את חובותיו.
במסיבה, בוג'ק פוגש לראשונה את דיאן, ורואה שהיא למעשה בת הזוג של יריבו מיסטר פינאטבאטר, כלב לברדור שהיה גם הוא כוכב טלוויזיה בעבר.
בפרק ה-2, בוג'ק עומד במרכזה של שערורייה ארצית, כאשר הוא רב על קופסת דונאטס בסופר מרקט עם גיבור מלחמה לשעבר מחיל הים האמריקאי לשעבר (דמותו של הגיבור היא כלב ים.
כלב ים באנגלית נקרא Seal.
מדובר בשעשוע לשון על שמה של יחידת אריות הים מן הכוחות המיוחדים של ארצות הברית).
בפרק 3, נפגש בוג'ק עם ידידתו משכבר הימים, שרה לין (בדיבובה של קריסטן שאל), שהכיר כאשר הייתה ילדה-שחקנית בתקופתו בסדרה "על הסוס".
שרה עוברת לגור עם בוג'ק ויוצרת מהומה.
בפרק ה-4, בוג'ק מחליט להדריך את טוד, כאשר הוא מנסה לכתוב אופרת רוק משלו.
טוד מצליח בסופו של דבר ועושה עבודה טובה, ומשבוג'ק מבין זאת, הוא חושש שטוד יעזוב את ביתו והוא יישאר לבד, ולכן בסופו של דבר מחבל בהצלחתו של טוד.
בפרק ה-5, בוג'ק מתלווה אל דיאן לנסיעתה לבוסטון כדי להיות נוכח בלווייתו של אביה.
בביקורו, בוג'ק מתיידד עם משפחתה הלא מתפקדת של דיאן.
בינתיים, טוד ופרינסס קרוליין גובים תשלום בביקור בביתו הריק של בוג'ק, כשהם מטעים את המבקרים לחשוב שהם מבקרים בביתו של השחקן דייוויד בוריאנז.
בפרק 6, כאשר בוג'ק חוזר מבוסטון, הוא משתכר וגונב את האות D, מן השלט של הוליווד, בניסיון להרשים את דיאן, מתוך קנאה אליה ויחסיה עם מיסטר פינאטבאטר.
כאשר הוא מתעורר ומגלה זאת, הוא מנסה להחזיר את האות למקום ביחד עם מיסטר פינאטבאטר, שחושד שיש לבוג'ק רגשות כלפי דיאן אבל מסכים לעזור לו בכל זאת.
הוא מנסה לייצר עבור בוג'ק הסחת דעת להעברת האות, ועוזר לו בכך, אולם בסופו של דבר בוג'ק מגלה שמיסטר פיאנאטבאטר מספר לציבור וטוען שהוא בכלל זה שהעביר את האות D כמחווה לדיאן (האות הראשונה בשמה היא D).
הציבור אוהב את סיפור האהבה, ומתרגל לכך ששלט הוליווד יהיה מעתה בלי האות D, ואף שמה של העיר הוליווד משתנה רשמית להוליוו (עד לסוף הסדרה, יישאר כך שם העיר).
מיסטר פינאטבאטר מציע נישואים לדיאן והיא מסכימה.
בפרק 7, פרינסס קרולין חווה משבר מקצועי קשה, לאחר שסוכנות השחקנים שלה לא מתאחדת עם סוכנות מתחרה של יריבתה, ונסה גקו.
היא מבינה אז שהקריבה רבות מחייה כדי לעזור לבוג'ק לקבל תמיד את כל מאווייו, בעוד הוא לא מעריך זאת מספיק.
בפרק 8, בוג'ק מגלה כי חברו בעבר וכותב "על הסוס", הרב קזז (סטנלי טוצ'י) גוסס מסרטן, והולך לבקר איתו עם דיאן.
בוג'ק מנסה להתנצל בפני הרב על כך שבגד בו עשרים שנה לפני כן, כאשר לא עמד לצידו כשרצו לפטר אותו מעל הסוס.
הרב מסרב לסלוח לו ומגרש אותו.
לאחר מכן, בוג'ק מנסה לנשק את דיאן, מה שמעיב על יחסיהם.
בינתיים, טוד פוגש בשתי בנות שמנסות לגנוב את המכונית של בוג'ק כאשר טוד בתוכה.
בפרק 9, בוג'ק רוצה לחבל בחתונתם של דיאן ומיסטר פינאטבאטר, אולם מקבל פתאום תפקיד כנהגו של מיסטר פינאטבאטר, לאחר שהוא איבד את רישיון הנהיגה שלו בעקבות תקרית עם הדוור.
בפרק 10, בוג'ק מצטלם לסרט בביתו של מיסטר פינאטבאטר, שנעשה בהשראת הגניבה של האות D משלט הוליווד שבוצעה כביכול על ידי מיסטר פינאטבאטר.
הסרט מבוים על ידי עכביש בשם קוונטין טרנטולינו (שעשוע לשון על קוונטין טרנטינו).
בינתיים דיאן מסיימת טיוטה ראשונה לספר שלה.
בוג'ק קורא את הספר וכועס לקרוא כיצד הוא מתואר בו, ואוסר עליה לשלוח להוצאה לאור.
לאחר שדיאן מפרסמת קטע קטן מן הספר, בוג'ק מפטר אותה מתפקידה כאוטוביוגרפית שלו.
בפרק 11, אף על פי שהתגובות לפרסום הטיזר מצד דיאן מקבלות ביקורות טובות, בוג'ק מעליב את דיאן ואת עבודתה.
לאחר מכן, בוג'ק, טוד ושרה לין לוקחים סמים ומנסים לכתוב בעצמם את האוטוביוגרפיה של בוג'ק.
בהשפעת הסמים, בוג'ק הוזה חיים שבהם חי יחדיו עם ידידתו בעבר, שארלוט, בהם יש להם בת ומשפחה וחיים ביחד.
לאחר מכן, בוג'ק פוגש בדיאן בכנס של סופרי צללים, מתנצל בפניה ומאשר לה לפרסם את הספר.
בפרק 12, לאחר שהספר פורסם, בוג'ק מקבל הזדמנות לשחק בסרט את הסוס המפורסם מהדרבי של קנטקי, סקרטריאט, אותו העריץ בילדותו וראה בו דמות אב.
בוג'ק מבין שהספר החיה את קריירת המשחק שלו מחדש, אך גם עשוי לפגוע במערכות היחסים בחייו.
בינתיים, טוד ומיסטר פינאטבאטר רוקמים תוכניות עסקיות יחדיו.
בפתח העונה ה-2, בוג'ק מאזין לקלטת מוטיבציה, מה שגורם לו להאמין כי אם יאמץ גישה חיובית יותר לחיים, הדבר יוביל לשיפור בחייו.
עם זאת, הדבר פוגע בהופעתו בסרט סקרטריאט.
בינתיים, מיסטר פינאטבאטר לובש קונוס רפואי כדי למנוע ממנו לנשוך את התפרים על ידיו, שנגרמו מכך שבטעות תקף מראה עם דמותו המשתקפת.
בפרק ה-2, בוג'ק פוגש בינשופה בשם וונדה פירס (ליסה קודרו), אשר התעוררה מתרדמת בה הייתה שרויה שלושים שנה.
בוג'ק כמעט מחבל במערכת היחסים ביניהם, כאשר הוא מגלה שאדם נוסף שהתעורר כעת מתרדמת של 30 שנה הוא למעשה סוכן KGB.
בינתיים, טוד פותח פארק שעשועים בסגנון דיסנילנד וזוכה להצלחה, עד שנתבע על ידי תאגיד דיסני.
בפרק ה-3, הרב קזז מגלה כי הסרטן שלו בנסיגה, אלא שהוא מת דווקא מאלרגיה לבוטנים בתאונת דרכים בה התנגש במשאית בוטנים.
בוג'ק מגיע להלווייתו, יחד עם פרינסס קרולין, דיאן, טוד ומיסטר פינאטבאטר.
בהלוויה נוכחים גם השחקנים ג'ייק ג'ילנהול, מגי ג'ילנהול, הנרי וינקלר וכן חבריו מהקאסט של "על הסוס".
בפרק 4, מיסטר פינאטבאטר עורך לדיאן מסיבת הפתעה ליום הולדתה.
בסוף המסיבה, הם נכנסים לוויכוח אמוציונלי לגבי השאלה, האם השחקן טוני קרטיס עדיין בחיים.
פרינסס קרולין חושדת כי החבר שלה וינסנט, מנהל חיים כפולים.
בסוף הפרק, היא נפרדת מוינסנט, כאשר היא אומרת לו שמה שיש ביניהם אינו אמיתי.
בפרק 5, בוג'ק מנסה להתיידד עם הבמאית של הסרט סקרטריאט, קלסי ג'נינג (מריה במפורד).
בינתיים, טוד, דיאן ובתה של ג'נינג, איווינג, מנסים לחלץ תרנגולת ענקית מלול המגדל עופות למאכל.
בפרק 6, רואה החשבון של מיסטר פינאטבאטר וטוד אומר להם שהחברה שהקימו לצורך הגשמת הרעיונות העסקיים המטורפים שלהם, בדרך לפשיטת רגל.
הסוכן של מיסטר פינאטבאר, מת כתוצאה מחניקה אוטו-ארוטית, ולכן הוא הולך לעבוד בחנות נעליים.
בוג'ק אומר לחברתו וונדה שהוא אוהב אותה.
פרינסס קרולין מגלה כי הסופר ג'יי די סלינג'ר (אלן ארקין) המחבר של התפסן בשדה השיפון ("ודברים נוספים"), למעשה עודנו בחיים, אלא שהוא פשוט מעדיף להתבודד.
בפרק 7, צילומי הסרט סקרטיריאט נפסקו, לאור מותו של שחקן בסרט, קורדורוי ג'קסון ג'קסון, גם הוא מחניקה אוטו-ארוטית.
לכן בוג'ק ודיאן מתפנים לקידום האוטוביוגרפיה של בוג'ק.
דיאן מוצאת עצמה בסיטואציה בעייתית כשהיא אומרת שהאמת היא דבר חשוב, כמו במקרה של ידוען בשם האנק היפופופלוס (פיליפ בייקר הול), אשר נאשם בהטרדות מיניות בעבר.
היא מציעה לציבור לחפש את זה בגוגל והפרשייה מקבלת המון תשומת לב.
מיסטר פינאטבאטר מבקש מדיאן לא להתייחס לנושא, כדי לא לפגוע בשעשעון אותה החל להנחות, "ידוענים וכוכבי הוליוו: מה הם יודעים, הם יודעים דברים?
בואו נברר" עם ג'יי די סלינג'ר.
טוד מחליף בטעות מקומות עם נסיך מדינת קורדוביה שסועת הקרבות.
בסוף הפרק, דיאן מחליטה לנסוע לקורדוביה לאחר שקיבלה איומי מוות בעקבות "התחקיר" על האנק היפופופלוס, ולאחר שיחה קשה בינה לבין מיסטר פיאנטבאטר.
בפרק 8, מצלמים פיילוט של השעשועון החדש של מיסטר פיאנטבאטר, בהשתתפות בוג'ק והשחקן דניאל רדקליף.
בינתיים, טוד רוצה להראות לג'יי די סלינג'ר שהוא בוגר, ומנסה להתחרות עם מיה מקיבין.
בפרק 9, חלק מן הדמויות מנסות, בשיתוף שחקנית האופי מרגו מרטינדייל, לצלם סצנה שנויה במחלוקת לסקרטריאט.
הסצנה לא מתקבלת יפה על ידי מפיק הסרט, הצב לני טרטלטאוב, ובמאית הסרט איתה בוג'ק מיודד, קלסי, מפוטרת.
בפרק 10, דיאן מתנחלת בביתו של בוג'ק, לאחר שעזבה את עבודתה בקורדוביה עם סבסטיאן סיינט קלייר.
בוג'ק לא מרוצה מהבמאי החדש של הסרט, ונקלע איתו לוויכוח שמאפיל על צילומי הסרט.
המצב מבלבל את בוג'ק, שמצוי במערכת יחסים עם וונדה, שאף טוענת שדיאן היא השפעה רעה עליו.
וונדה ובוג'ק נפרדים אחרי שיחה קשה.
בפרק 11, בוג'ק לוקח הפסקה מהוליוו, ונוסע לניו מקסיקו, לבקר את שארלוט (אוליביה ויילד), ידידתו משכבר הימים, ומגלה כי היא הקימה משפחה.
בפרק 12, לאחר ריב קשה עם שארלוט, בוג'ק חוזר להוליוו, ומגלה שסיימו את סקרטריאט בלעדיו, תוך שהשתמשו בהנפשה ממוחשבת של דמותו כדי להחליף אותו.
בפרק ה-1 של העונה ה-3, בוג'ק משועמם מקידום הסרט סקרטריאט בכיכובו בניו יורק.
הוא כמעט מנהל רומן עם עיתונאית, אשר מקליטה אותו מתוודה על כך שאינו באמת סקרטריאט, ולמעשה מדובר בהדמיה ממוחשבת.
בינתיים, פרינסס קרולין מתקשה בסוכנות החדשה שלה.
הפרק ה-2 מראה את התרחשות הזמנים שלפני ציר הזמן של הסדרה, וליתר דיוק, בשנת 2007: פרינסס קרולין סידרה לבוג'ק פגישה עם במאי נחשב בנוגע לפיילוט לסדרה, ואילו בוג'ק התעקש לעשות שינויים רבים בתסריט, מה שגורם לסדרה להיכשל מבחינה מסחרית.
מיסטר פינאטבאטר התחתן עם השחקנית ג'סיקה בייל, ופגש בדיאן, שאז עבדה בבית קפה כבריסטה.
בפרק 3, חוזרים לציר הזמן המקורי של התרחשות הסדרה.
הפרק נפתח בפרסומת למועדון חשפנות, בו החשפניות הן נקבות לווייתן.
המועדון מנוהל על ידי ריצ'י אוסבורן, אשר בצעירותו גילם דמות בשם "גובר" בתוכנית "על הסוס".
בוג'ק הגיע יחד עם דיאן לפגישה עם במאי בביתו, כאשר הגיעו, ראו שהבית נטוש.
כאשר נכנסו פנימה, מצאו גופה של חשפנית-לוויתן בבריכה.
בוג'ק נחשד הרצח ומטהר את שמו בעזרת דיאן - החשפנית מתה מהרואין הנקרא על שמו, "בוג'ק" ומיוצר בידי אוסבורן.
בפרק ה-4, בוג'ק צולל מתחת למים כדי להשתתף בפסטיבל הסרטים של האוקיינוס השקט, לרגל הקרנה של הסרט סקרטריאט.
הוא נתקל בבמאית קלסי ג'נינגס בהקרנה, ומנסה להתפייס איתה.
כמו כן, הוא מנסה להשיב תינוק של סוסון ים שהלך לאיבוד.
מרבית הפרק הוא ללא דיאלוג.
בפרק 5, הסרט סקרטריאט הופץ בתפוצה ארצית, והופך ללהיט.
בוג'ק שואב ביטחון מן ההצלחה, ומתפרץ לחזרה לסעודת חתונה עם טוד.
לאחר שבטעות בוג'ק משכנע את הכלה שלא להינשא, הוא משכנע אותה בחזרה להחליט ולהתחתן למרות הכל.
במלון טוד ובוג'ק פוגשים את אמילי, ידידתו הטובה של טוד בתיכון.
טוד ואמילי מתחברים מחדש, וכמעט שוכבים, אך טוד מוותר ברגע האחרון.
פרינסס קרולין יוצאת למספר דייטים, ויוצרת חיבור עם עכבר בשם ראלף סטילטון.
בפרק 6, דיאן מחליטה לעבור הפלה, ובטעות מצייצת על כך בטוויטר של האמנית המפורסמת סקסטינה אקוופינה, עבורה היא משמשת ככותבת צללים ברשתות חברתיות.
הציוץ מוביל לסקנדל תקשורתי בנושא הפלות וסקסטינה משתמשת באי ההבנה כדי לקדם את הפופולריות שלה.
בפרק 7, בוג'ק מנסה לבטל מנוי למגזין, ומקבל עצות חכמות מנציגת השירות.
בינתיים, טוד ואמילי מקימים עסק להסעות שיתופיות בטוחות לנשים, כאשר הנהגים יהיו נשים בלבד.
אמילי מנסה להסתיר את העובדה ששכבה עם בוג'ק מטוד.
בפרק 8, בוג'ק מועמד לתפקיד בסרט של דייוויד פינצ'ר, בעוד פרינסס קרולין מתעסקת ביריבות שלה עם רות'בגה רבינוביץ' וונסה גקו.
דיאן פוגשת באחיו של מיסטר פינאטבאטר.
בפרק 9, בוג'ק מפטר את פרינסס קרולין אחרי שהועף מסדרה של פרויקטים.
הוא עושה זאת במסעדת אלפנטה אשר בבעלותו, כאשר במקרה מגיע לשם מבקרת מסעדות חשובה.
פרינסס קרולין עוזרת לצוות המסעדה להתנהל כראוי על מנת להרשים את המבקרת.
בפרק 10, בוג'ק מקבל מועמדות לאוסקר ונשאב לחגיגות, תוך שהוא פוגע בקשרי החברות שיש לו בחייו.
לאחר מכן מתברר שמיסטר פינאטבאטר, שהכריז על המועמדות של בוג'ק, בעצם איבד את המעטפה המקורית ממנה היה אמור לקרוא, ובוג'ק לא באמת היה ברשימת המועמדים.
טוד מאשים את בוג'ק בכך שהרס את מערכת היחסים שלו עם אמילי, ובוג'ק מודה כי הם שכבו.
בוג'ק ושרה לין יוצאים למסע של הרס עצמי ושימוש בסמים רבים.
בוג'ק מחליט לנסות לתקן את הפגיעות שגרם לאנשים, אולם נסיונותיו לתיקון נבלמים על ידי התקפי שכחה שנגרמו מצריכת סמים.
לאחר שהסניף הרואין בשם בוג'ק, הם הולכים לפלנטריום, שם שרה לין מתה בזרועותיו של בוג'ק ממנת יתר.
אחרי שמיסטר פינאטבאטר מציל את העיר התת-ימית מתקרית שיטפון פסטה, אשתו לשעבר קתרינה יוצרת עמו קשר, ומציעה לו להתמודד ללתפקיד מושל קליפורניה.
טוד הופך למיליונר בזכות העסק שהקים, אולם בטעות נותן את כל הכסף שהרוויח כטיפ למלצרית.
הוא משלים עם אמילי ומודה שהוא לא נמשך אליה מבחינה מינית, ושלמעשה הוא א-מיני.
דיאן מקבלת משרה ככותבת בבלוג פמיניסטי, ופרינסס קרולין מחליטה להפוך למנהלת אישית.
בוג'ק נוטש את הסט של סיטקום ההמשך ל"על הסוס", כאשר הוא חושש שילדה נוספת שתשחק לצידו תגדל לחיים טראגיים כמו שהיו לשרה לין, הוא חווה התקף חרדה ונוסע למדבר להתבודד.
בינתיים, רואים סוסה בגיל הנעורים המנסה ליצור קשר עם בוג'ק, ואנו למדים שלבוג'ק אולי יש בת שהוא לא ידע עליה.
בפרק הראשון של העונה ה-4, הקמפיין של מיסטר פינאטבאטר למשרת מושל קליפורניה מקבל תפנית, כאשר הוא מבקש מן המושל המכהן, המרמיטה וודצ'אק קודצ'אק-ברקוביץ' (אנדרה בראואר), להתחרות בתחרות סקי.
הדבר מתברר כמגוחך אף יותר, כאשר מיסטר פינאטבאטר מספר שהוא כלל לא יודע לגלוש.
דיאן מתמקמת בעבודתה באתר התוכן לבנות גירל קרוש.
פרינסס קרולין שוקלת להקים משפחה עם בן זוגה ראלף.
בוג'ק בשלב זה אינו בנמצא.
בפרק ה-2, הצופים מבינים כי לאחר שבוג'ק ראה סוסים רצים בחופשיות במדבר, הוא מחליט לחזור לבית הקיץ ההרוס הישן של אמו במישיגן.
הוא מתיידד עם שכן שפירית שעוזר לבוג'ק לשקם את הבית הרעוע.
בפרק מוצג פלאשבק לימי ילדותה של אמו של בוג'ק, ביאטריס, כילדה בתקופת מלחמת העולם השנייה.
אמה של ביאטריס, האני שוגרמן (ג'יין קרקובסקי) נכנסת לדיכאון קשה, לאחר שבנה קראקרג'ק מת במלחמה.
בעלה של האני, ג'וזף (שהוא אביה של ביאטריס וסבו של בוג'ק.
מדובב על ידי מתיו ברודריק), כופה עליה לעבור ניתוח לובוטומי, לאחר שהיא משתכרת ומכריחה את ביאטריס לנהוג במכונית, מה שגורם לה לעשות תאונה.
בעודו עובד בקמפיין הבחירות של מיסטר פיאנטבאטר, נתקל טוד בהוליהוק, הסוסה הנחשדת לכאורה כבתו הביולוגית של בוג'ק.
כמו כן, מסתבך טוד ברומן מפוברק עם השחקנית המפורסמת קורטני פורטנוי (שרון הורגן).
טוד מתוודה בפני בוג'ק כי הוא א-מיני.
בפרק 4, רואים כי הנישואים של דיאן ומיסטר פינאטבאטר פוגעים בקמפיין הפוליטי, כאשר נוצרה מחלוקת ביניהם בשאלת הלגיטימיות של סדיקה הידראולית.
בינתיים, בוג'ק מנסה לעזור להוליהוק לאתר את אמה הביולוגית.
בפרק 5, מתרחש ירי המוני המשפיע על צילום סרטה של קורטני פורטנוי.
בוג'ק והוליהוק מבקרים את אמו של בוג'ק, ביאטריס, בבית אבות.
ביאטריס סובלת בשלב זה מדמנציה ואינה יכולה לזהות את בוג'ק.
דיאן כותבת לבלוג שלה על אקדחים, ומביאה לשינוי חוקי הנשק במדינת קליפורניה.
בפרק 6, בוג'ק מתוסכל מכך שאמו הדמנטית עברה להתגורר איתו.
פרינסס קרולין מחליטה לזייף מערכת יחסית בין טוד לקורטני פורטנוי לצרכים תדמיתיים.
טוד חש בלבול מכל העניין, בהיותו א-מיני.
בפרק 7, מיסטר פינאטבאטר עורך אירוע צדקה בביתו, אולם הבית מתמוטט בעקבות סדיקה הידראולית, וכל הנוכחים נופלים ונתקעים מתחת לאדמה, לרבות מיסטר פינאטבאטר, זאק בראף, בוג'ק, דיאן, ג'סיקה בייל ועוד.
המושל וודצ'אק קודצ'אק-ברקוביץ' מנסה להציל את המצב, אולם נכשל בכך.
בפרק 8, בוג'ק משתתף בשעשועון ריאליטי חדש עם פליסיטי הופמן.
הוליהוק יוצאת לדייט עם מיילס.
פרינסס קרולין פוגשת במשפחתו של בן זוגה ראלף, ומגלה שהם שונאים חתולים.
מיסטר פינאטבאטר פורש מן המירוץ למשרת המושל, ותומך בוודצ'אק קודצ'אק-ברקוביץ'.
בפרק 9, המתרחש בעתיד, צאצאית ביולוגית של פרינסס קרולין בשם רותי' (מדובבת על ידי קריסטן בל), מספרת על יום שהתרחש בעבר בחייה של פרינסס קרולין, ובו היא גילתה על ההפלה הטבעית בה היא איבדה את העובר שלה.
כמו כן, שרשרת בעלת חשיבות משפחתית שחשבה שהיא יקרה ובעלת ערך רב, התבררה כתכשיט פלסטיק זול.
קורטני פורטנוי פיטרה אותה מתפקידה כסוכנת שלה.
כמו כן, היא גילתה שהעוזר שלה, ג'ודה, מנע מיזוג אפשרי לסוכנות, היא פיטרה אותו.
היא פונה לשתיית אלכוהול, ואומרת לראלף, שיעזוב אותה.
בינתיים, בוג'ק מנסה לאתר את תעודת הלידה של הוליהוק.
עלילת פרק 10 מסופרת בצורה לא-ליניארית.
הוליהוק שותה בטעות מהקפה של ביאטריס שסומם לפני כן, ומובהלת לבית החולים.
שמונה האבות המאמצים של הוליהוק (אשר מנהלים מערכת יחסים פוליאמורית), אוסרים עליה לפגוש שוב בבוג'ק.
וודצ'אק קודצ'אק-ברקוביץ' גובר על ג'סיקה בייל במירוץ למשרת המושל.
פרינסס קרולין מציעה ללני טרטלטאוב סדרה חדשה בשם פילברט, שנכתבה על ידי התסריטאי פליפ מקוויקר (רמי מאלק).
בפרק 11, נחשפים עוד מזיכרונותיה של ביאטריס, בהם רואים שאביה דוחק בה להתחתן עם קורבין קרימרמן, בן של איש עסקים מצליח, וזאת במטרה לאחד את עסקיהם של משפחת שוגרמן עם עסקיהם של משפחת קרימרמן.
עם זאת, בסופו של דבר היא נכנסת להריון לאחר סטוץ עם הסופר המתחיל באטרסטוץ' הורסמן (ממנו נולד בוג'ק), והם עוברים לסן פרנסיסקו.
הנישואים שלהם הופכים אותם לאומללים מאוד בעקבות ריבים תכופים.
ביאטריס שותה ומעשנת רבות, ומוציאה את התסכול שלה על בוג'ק.
באטרסטוץ' מנהל רומן עם עוזרת בשם הנרייטה, השואפת ללמוד להיות אחות, ומכניס אותה להיריון.
ביאטריס משכנעת את הנרייטה למסור את הילד לאימוץ, ולרדוף אחר החלום שלה להיות אחות.
בפרק 12, פרינסס קרולין מציעה את התוכנית החדשה שלה לאתר בשם "מה השעה עכשיו".
העסק של טוד, ליצנים העושים טיפולי שיניים, עולה על שרטון, כאשר הליצנים חולים מתנהגים כחולי כלבת.
דיאן ומיסטר פינאטבאטר קונים בית חדש, אך רבים על הנישואים שלהם.
דיאן אומרת שהיא מתוסכלת ואינה מאושרת מן הנישואים.
בוג'ק מגלה שהוליהוק היא בעצם אחותו, ומספר זאת לאבותיה של הוליהוק.
הוליהוק פונה לבוג'ק בתור אחיה, מה שגורם לבוג'ק להתרגש.
בוג'ק משחק בתפקיד הראשי בסדרה פילברט.
הוא מתחיל רומן עם עמיתתו החדשה, ג'ינה.
פרינסס קרולין רוצה לאמץ ילד, אבל נתקלת בבעיות ולצד זאת מנסה להמשיך לנהל את סוכנות הייצוג שהקימה, "וים".
דיאן מנסה למצוא את עצמה שוב לאחר שהתגרשה ממיסטר פינאטבאטר.
טוד הופך למנכ"ל ויו"ר חברה ובכך לבוס החדש של בוג'ק ודיאן, שעובדת כתסריטאית של הסדרה פילברט.
לאחר שנפל מהגג במהלך צילומי הסדרה ונפגע בגבו ובידיו, בוג'אק מתחיל לקחת משככי כאבים ולאחר תקופה מתחילות לו הזיות מההתמכרות, כשבשיא אחת מההזויות הוא כמעט חונק את ג'ינה בזמן צילומי סצנה של הסדרה ופוצע אותה קשות, בעקבות כך השניים נפרדים.
רובוט המין של טוד הופך בעקבות שרשרת טעויות למנכ"ל החדש של החברה, אך מפוטר לאחר האשמות מצד עובדות על הטרדה מינית והסדרה מבוטלת עקב כך.
לאחר שהסדרה מתבטלת ולאחר ששמה לב להידרדרות קשה במצבו, דיאן לוקחת את בוג'ק למכון גמילה במאליבו כדי לעזור לו להתאושש מההתמכרות שלו, בוג'ק נכנס למכון הגמילה ודיאן נוסעת לעבר יעד לא ידוע ובוכה.
במקביל, פרינסס קרוליין מאמצת תינוקת קיפוד.
בוג'ק מתחיל את טיפול הגמילה.
פרינסס קרוליין מטפלת ברותי, התינקות החדשה שלה ומתקשה לשלב את האימהות יחד עם הקריירה.
דיאן, שעורכת סדרת ראיונות ברחבי ארצות הברית מתחילה קשר רומנטי עם הצלם שלה, גיא, ועוברת לגור איתו יחד בשיקגו, בוג'ק מתקשה לצאת מהגמילה מחשש לצאת חזרה לחייו הקודמים.
לאחר שאיבד בטעות בקבוק אלכוהול שהבריח למרכז הגמילה, אחד המטפלים, סוס שמתגלה כאלכוהליסט לשעבר שהשתקם ועבר ל"סוס מטפל", מתחיל לשתות עקב טעות של בוג'ק.
טוד מכיר מישהי דרך אפליקציית ההכרויות לא-מיניים שפתח.
מיסטר פינאטבאטר ממותג כ"כלב עצוב" בתור "מם אינטרנטי" כחלק ממסע של פרינסס קרוליין להצלת שמו הטוב (הוא כמעט "בוטל" אחרי שהתגלה בציבור שבגד בכלבת הפאג, פיקלס, ארוסתו החדשה).
הוא מגלה לפיקלס שבגד בה עם דיאן, מספר דקות לפני חתונת ההפתעה שערכו להם טוד וחבריהם, לאחר שהאורחים התפזרו, מיסטר פיאנטבאטר ופיקלס מחליטים שפיקלס תשכב עם גברים אחרים כדי "לאזן" את הבגידה.
במהלך העונה מסופר ששכבה עם כ-32 גברים, אך אם אף אחד לא נוצר קשר רגשי, לכן אותו "איזון" לא התרחש, לבסוף היא שוכבת עם מוזיקאי שצוות למיסטר פינאטבאטר לקמפיין "הכלב העצוב".
בסופו של דבר, מיסטאר פינאטבאטר ופיקלס לא מצליחים לגשר על הפערים בניהם ופיקלס עוזבת את מיסטר פינאטבאטר ומצטרפת לסיבוב ההופעות של המוזיקאי אחרי שהם מתאהבים במהלך עבודה במסעדה שבוג'ק מכר להם כדי להסדיר את חובותיו.
אחרי שבוג'ק יוצא מהגמילה הוא מתחיל ללמד משחק באוניברסיטה בקונטיקט בה לומדת הוליהוק, הוא מצליח להעמיד מופע סוף שנה מוצלח, הופך לאהוב על ידי תלמיד אך בינתיים הוא שם לב שהוליהוק מתחמקת ממנו, כי היא מגלה, דרך חבר שפגש את בוג'ק ושרה לין, על התנהגותו לאורך השנים.
במקביל, הוא מבין בעזרתן של דיאן ופרינסס קרוליין שעיתונאית מתחילה לנהל תחקיר אודותיו, בדגש על סיפור מותה של שרה לין בפלנטריום.
לאחרי הראיון בוג'ק מוחרם ו"מבוטל" ונאלץ לשלם 5 מיליון דולר למשפחתה של שרה לין.
במקביל הוא מגורש מביתו בגלל דברים שאמר לאחר שהוא נתבע בסך 100 מיליון דולר.
לאחר שהוא שנוא בכל רחבי המדינה והגיע כמעט לתחתית של התחתית, הוא מנסה "להתיישר" ולמצוא חונך שידריך אותו, הוא מכיר שחקן חונך שאף הוא "בוטל" בעקבות שערורייה, השחקן לוקח אותו למסיבת סטודנטים בה הוא משתכר (לראשונה מאז יצא מהגמילה).
הסדרה נגמרת בסצנה בהם דיאן ובוג'ק מדברים בגילוי לב על חייהם ונגמרת בשתיקה הדדית כשהשניים צופים יחד בכוכבים.
+שם הדמות שם המדבב/ת אודות הדמות בוג'ק הורסמן ויל ארנט סוס אשר היה כוכב גדול בשנות ה-90 של סיטקום בשם Horsing around המהווה פרודיה על צער גידול בנות.
מייצג את הקלישאה של סלבריטאי מזדקן ששנות השיא שלו מאחוריו ובשל כך מתרפק על עברו.
אנוכי, חסר אחריות, אלכוהוליסט שמרוכז בעצמו.
טוד צ'אבז ארון פול אדם שעבר לגור עם בוג'ק 5 שנים לפני תחילת הסדרה וישן על הספה שלו.
בבסיסו הוא אדם טוב אך חסר מזל, עצלן ומרושל.
לרוב יוצא להרפתקאות מוזרות כששאר הדמויות עסוקות.
יש לו חלומות שהוא מגשים במהלך הסדרה כגון כתיבת אופרת רוק ופתיחת פארק דמוי דיסנילנד.
פרינסס קרולין איימי סדריס הסוכנת של בוג'ק ובת זוגו לשעבר.
חתולת אדם ורודה מסוג חתולה פרסית שמנסה לעשות כל שביכולתה כדי להחתים שחקנים אצלה ונחשבת למאוד מוצלחת וטובה בתחומה.
לרוב כשהיא מקללת היא אומרת 'דגים'.
מסורה לעבודתה ומקדישה לה את מרבית זמנה הפנוי, גם על חשבון תחומים אחרים בחייה.
דיאן נוין אליסון ברי סופרת צללים ממוצא וייטנאמי, שנשכרה לכתוב את האוטוביוגרפיה של בוג'ק הורסמן בעונה הראשונה.
בחורה דעתנית ורצינית המנסה לחשוף את האישיות האמיתית המסתתרת מאחורי אופיו המוחצן של בוג'ק, אשר מתאהב בה במהלך התהליך.
תומפקינס כלב מסוג לברדור רטריבר.
שחקן בן דורו של בוג'ק שהצליח בזכות רעיון מועתק לסדרה של בוג'ק.
נחשב לילדותי, נאיבי וחסר כל בעיות, עם מאפיינים חזקים המזכירים התנהגות של כלב וחוסר יכולת להתבגר.
נוטה לפנות לעיתים קרובות ללמישהי בשם אריקה שלעולם לא נראית בסדרה.
שיר הפתיחה של הסדרה הולחן על ידי פטריק קרני, המתופף של להקת הבלוז-רוק The Black Keys ביחד עם דודו ראלף קרני.
הצליל העיקרי, שנשמע מתחילת השיר, הוא מסינטיסייזר אנלוגי מסוג Roland Jupiter-4.
שיר הסיום שנשמע מתחילת הקרדיטים הוא שיר הנושא של הסדרה, "Back in the 90s", המבוצע על ידי להקת האינדי-פופ Grouplove.
פסקול הסדרה שוחרר באמצעות חברת התקליטים Lakeshore Records ב-8 בספטמבר 2017, בצמוד לשחרור העונה הרביעית של הסדרה.
הפסקול כולל כמה שירים, ביניהם הגרסה המלאה של שיר הנושא, גרסת קאבר לשיר "A Horse with No Name" של להקת אמריקה ושיר הנושא של הסדרה הבדיונית Horsin' Around.
בובת נייר היא דמות חתוכה מנייר או קרטון דק, שמצורפים לה בגדים נפרדים עשויים מנייר.
לבגדים יש לשוניות נייר שבעזרת קיפול היו מתלבשות על הבובה.
הבובות היו לרוב בדמות אדם, אך גם בעלי חיים או אובייקטים דוממים.
לבובות הנייר להלבשה יש היסטוריה של כמעט מאתיים שנה, והן היו צעצוע נפוץ וזול עד אמצע המאה ה-20, בעיקר לילדות.
כיום אמנים רבים הופכים את הבובות לצורת אמנות.
בובות נייר שימשו לפרסום, הופיעו במגזינים ועיתונים וכיסו מגוון נושאים ותקופות זמן.
הבובות הפכו לפריט אספנות מבוקש.
בובות נייר ישנות הפכו לנדירות בשל תוחלת החיים המוגבלת של נייר.
בובות נייר נוצרות גם כיום.
כמה דמויות פלסטיק שטוחות דומות לבובות נייר אולם אלו חיקויים בלבד, ולא נחשבות לבובות נייר אמיתיות.
בובות נייר בדמות אישים מפורסמים שבו להיות פופולריות אצל ילדים צעירים.
בעקבות כך בובות נייר וירטואליות זוכות אף הן לפופולריות, עם היכולת של המשתמשים לגרור ולשחרר תמונות של בגדים על תמונות של בובות או אנשים.
על פי הערכות, בובות נייר קיימות מאות או אלפי שנים.
נייר שימש במהלך טקסים דתיים בתרבויות אסיה לפני מאות שנים.
היפנים השתמשו בנייר לאוריגמי, ותחילת השימוש בנייר לצורך זה מתוארך ל-800 לספירה.
הם הפכו נייר ועור לבובות טרם תחילת השימוש הנוצרי.
לתרבויות אחרות בעולם היו אומנויות נייר שונות, כולל בפולין, שם נקראו ויצ'ינקי.
צעצוע בובת הנייר נוצר באירופה ובעיקר בצרפת באמצע המאה ה-18. הבובות נקראו "פנטנטינים".
הן נועדו לבדר מבוגרים והתפשטו ברחבי החברה הגבוהה.
הבובות היו מצוירות וצבועות בדמות אדם, והיו דומות יותר לבובות הנייר המערביות בימינו.
בחלק מהמוזיאונים ניתן למצוא גם כמה דוגמות נדירות של דפי נייר משנות ה-80 המאוחרות של המאה ה-18.
בובות נייר ישנות עם יצירות אמנות מצוירות ביד, נעשות נדירות יותר ויותר בשל תוחלת החיים של הנייר.
בארצות הברית מתקיים מדי שנה כנס בובות נייר עם מאות משתתפים.
הכנס האחרון נערך בפיניקס, אריזונה בקיץ 2016.
בובת ההחייאה "אנני" , הידועה גם בשם בובת ההחייאה "אן", היא בובת הכשרה לתרגול פעולות החייאה באנשים מבוגרים.
בובת ההחייאה "אן" פותחה על ידי יצרן הצעצועים הנורווגי אסמונד לארדל (Asmund Laerdal), הרופא האוסטרי-צ'כי פיטר ספאר (Peter Safar) והרופא האמריקאי ג'יימס אלאם (James Elam), ומיוצרת על ידי חברת "Laerdal Medical" .
הבובה משמשת לשם הדמיה ואימון עבור אנשי מקצוע בתחום הרפואה.
ההערכה היא כי כ-300 מיליון אנשים ברחבי העולם הוכשרו בהחייאה באמצעות הבובה.
רעיון פיתוח הבובה החל ב-1958 בכנס של רופאים מרדימים סקנדינבים בגאוסדל, נורווגיה, אשר במהלכו הציג ד"ר פיטר ספאר, הרופא הראשי של הצלב האדום השוודי, את ממצאיו: ניתן להציל חיים באמצעות ביצוע הנשמה מפה לפה.
בשל המודעות לקשיים של הדרכת מיומנות ההנשמה מפה לפה, הוחלט כי ניסיונו של אסמונד לארדל בייצור צעצועים עשוי לסייע ביצירתה של בובה שתשמש להדרכה ותרגול של מיומנות זו.
תווי פניה של הבובה מבוססים על ה-L'Inconnue de la Seine.
בסוף המאה ה-19, נמצאה סמוך לנהר הסיין גופתה של נערה אלמונית.
על פי הערכות, הנערה הייתה בת 16 וככל הנערה התאבדה.
אחד מעובדי המכון הפתולוגי הוקסם מיופיה של הנערה המסתורית, והחליט לשמר את פניה כמזכרת באמצעות מסכת מוות - העתק שלהן משעווה.
המסיכה של תווי פניה הפכה לפופולרית בפריז ובאירופה, ושימשה השראה ליצירות אמנות רבות.
אלבר קאמי קרא לה "המונה ליזה שטבעה".
ההחלטה להשתמש בתווי פניה, נבעה מהערכה כי על בובת ההחייאה להיות של אישה, כי אחרת גברים עלול לסרב להשתתף בתרגולים.
המסיכה של -L'Inconnue de la Seine שימשה השראה לתווי הפנים של בובת ההחייאה, כדי לתת לה תווי פניים ריאליסטיים ככל הניתן.
בשנת 1958 ד"ר פיטר ספר (רופא מרדים) ואסמונד לרדל (מהנדס ציוד רפואי) השתמשו בתווי פניה של הנערה הפריזאית כפני הבובה.
שנתיים אחרי ייצור הבובה הראשונה, השניים החלו לבצע שיעורי החייאה בעזרת הבובה הפלסטית עם פניה של הנערה.
בגלל תרגול הנשמה מפה לפה זכתה הבובה לכינוי "הפנים שנישקו אותם הכי הרבה פעמים בהיסטוריה".
ב-1960 הוצגה הבובה בניו יורק בפני פיטר ספאר מהצלב האדום האמריקני וד"ר ארצ'ר גורדון (Dr.
James Jude), ד"ר גיא קניקרבוקר (Dr.
Wiliam Kouwenhoven) הוכיחו כי דחיסת החזה בלחיצות יכולה לספק זרימת דם למוח גם אם הלב לא פועם, וכך להגדיל משמעותית את סיכויי ההצלחה של ההחייאה.
הממצאים האלו עודדו את לארדל להמשיך בפיתוח בובת ההחייאה "אנני" על מנת שתאפשר אימון בהחייאה.
תהליך פיתוח בובת ההחייאה דרש שלבובה יהיה מראה ריאליסטי, נתיבי אוויר הניתנים לחסימה ולניקוי, ראש היכול להסתובב, בית חזה מחומר גמיש, משקל נמוך המאפשר הובלה, וגוף מחומר קל לניקוי על מנת שאנשים רבים יוכלו לתרגל ללא חשש מזיהומים.
הוא הומאז' לבובת ההחייאה ולשיעורי ההחייאה.
בוגאטי דִיבוֹ היא מכונית-על במרכב קופה, שיוצרה על ידי בוגאטי בייצור מוגבל (40 יחידות) בין השנים 2018 ל-2021. היא הוצגה באוגוסט 2018 ב-מונטריי, קליפורניה, ארצות הברית.
הדיבו קרויה על שם נהג המרוצים אלברט דיבו אשר זכה פעמיים בשנים 1928 ו-1929 במרוץ המכוניות טראגה פרוליו בדגם בוגאטי טייפ 35 .
ב-22 ביולי 2021 הודיעה בוגאטי כי הדגם האחרון נמסר ללקוח האחרון, ובכך הסתיים רשמית הייצור של הרכב.
הדיבו כוללת מנוע בנזין W16 צילנדרים עם ארבעה מגדשי טורבו בנפח 8.0 ליטרים המספק כ-1,500 כוחות סוס ב-6,700 סיבובים לדקה ומומנט מרבי של 163 קילוגרמים.
היא מאיצה מ-0 ל-100 קילומטרים לשעה בתוך 2.4 שניות ומגיעה למהירות מרבית של 380 קילומטרים לשעה.
משקלה הופחת ב-35 ק"ג מהשירון.
בוג'ק הורסמן היא סדרת אנימציה למבוגרים, שנוצרה על ידי רפאל בוב-וקסברג.
כוכב הסדרה הוא בוג'ק הורסמן, שאותו מדובב השחקן ויל ארנט.
השחקנים המשניים כוללים את איימי סדריס, אליסון ברי, פול פ.
דמויות הסדרה מורכבות מבני אדם חיים לצד גרסאות מואנשות של בעלי חיים.
העונה הראשונה של הסדרה עלתה ב-22 באוגוסט 2014 בנטפליקס.
הסדרה עוצבה על ידי המאיירת ליסה האנהוולט.
בוג'ק הורסמן (ויל ארנט) (נולד ב-1964 במישיגן) הוא סוס אלכוהוליסט בעל שנאה עצמית.
באמצע שנות השמונים עבר ללוס אנג'לס והחל להופיע במועדון סטנד-אפ בעיר.
אף על פי שהחל כשחקן צעיר ובוהק, הוא גדל מאז במרירות ודיכאון עמוק, וצעד בתשישות לעבר העיר הוליוו ואל מי שהיה לפני היותו מפורסם.
בוג'ק הוכיח שהוא אכפתי ונבון, אבל חוסר הביטחון והבדידות שלו לעיתים מובילים לפעולות הרסניות שפוגעות בסובבים אותו.
רבות מהבעיות שלו נובעות מילדותו הקשה ומהוריו האומללים, דבר שמוצג לקהל באמצעות פלשבקים.
לאחר פרסום האוטוביוגרפיה שלו שנכתבה בידי סופרת הצללים דיאן, הקריירה שלו משתקמת, הוא הצטלם לסרט העוסק בגיבור ילדותו "סקרטריאט", משתתף כשופט בתוכנית מציאות, ושיחק בסדרת פשע המבוססת על חייו בשם "פילברט".
לאחר שהות של כחצי שנה במרכז גמילה, נראה שהוא הגיע גם לבריאות נפשית ונגמל מהנטיות לאלכוהוליזם ואלימות שאפיינו אותו.
אבל לאחר ראיון שבו הודה שסיפק לשותפתו ל"על הסוס" שרה לין מנת יתר של הרואין שהביא למותה, הקריירה שלו מתרסקת.
"פילברט" לא מחודשת לעונה נוספת.
הוא נכנס לקשיים כלכליים וביתו נלקח ממנו.
לאחר שפרץ לביתו הקודם הוא נכנס למעצר, אותו הוא עדיין מרצה אחרי סיום העונה השישית.
דיאן נוין (אליסון ברי) היא סופרת צללים אנושית, אינטלקטואלית ונבונה, ממוצא וייטנאמי.
פמיניסטית מבוסטון שמתגוררת עם החבר העשיר והמפורסם שלה (ומאוחר יותר גם בעלה), כוכב סיטקום לשעבר, מיסטר פינאטבאטר.
היא נשכרה על ידי המוציא לאור של בוג'ק כדי לכתוב את זכרונותיו, לאחר שכתבה ביוגרפיה על גיבור הילדות של בוג'ק, סקרטריאט .
בעת כתיבת הביוגרפיה של בוג'ק, הוא ודיאן מתחילים לפתח ידידות חזקה, שהולכת ונעלמת יותר ויותר לאחר שבוג'ק מפתח אליה רגשות רומנטיים.
היא נאבקה במשך כל הקריירה שלה לקבל הכרה על כתיבתה, ונוסעת אל המדינה מוכת המלחמה הבדיונית "קרדוביה" כדי לעשות שינוי בחייה, אבל במהרה מבינה שחיים כאלה הם לא בשבילה.
כיוון שהיא מתביישת לחזור לבעלה ולגלות לו שעזבה את קורדוביה, היא מפתחת התקף דיכאון, שבמהלכו היא שותה כמויות רבות של אלכוהול וישנה פרועת שיער בביתו של בוג'ק.
בסופו של דבר היא מיישבת את רגשותיה עם מיסטר פינאטבאטר ומתחילה לעבוד בסוכנות VIM כמנהלת מדיה חברתית, וכותבת ציוצים עבור ידוענים.
לאחר מכן היא מפוטרת מהסוכנות ונשכרת לכתוב בבלוג פמיניסטי.
במהלך ואחרי שמיסטר פינאטבאטר רץ לתפקיד מושל קליפורניה, הנישואים שלהם מתחילים להתדרדר, ובתחילת העונה החמישית הם מתגרשים.
לאחר מכן היא מתחילה להיות בלוגרית שתוקפת את הקפיטליזם האמריקאי עם הצלם שיהפוך לבן זוגה, גאי.
באמצע העונה השישית היא עוברת לגור בשיקגו ביחד עם בן זוגה ובסופה מגלים שהם התארסו.
טומפקינס) הוא כלב לברדור צהוב, נמרץ ועליז, שכיכב בסיטקום שמתחרה בשל בוג'ק, וחבר של דיאן (מאוחר יותר גם בעלה).
מיסטר פינאטבאטר היה הכוכב של "Mr.
Peanutbutter's House", סדרה הדומה מאוד לסדרה של בוג'ק, "על הסוס".
למרות הריבים שלהם, דעתו של בוג'ק על מיסטר פינאטבאטר חשובה לו, והוא מעריץ אותו על עבודתו על "על הסוס".
יש לו יחסים טובים במיוחד עם טוד, וגישתו החיובית ומשאביו הכספיים יחד עם התוכניות המוזרות של טוד, מובילים אותם לפתיחת מיזמים עסקיים מפוקפקים, כגון פתיחת חנות האלווין שפתוחה בינואר וחלל עבודה מוגן לנשים שזמין גם לגברים, ופועל בבית של בוג'ק.
בפרק "בואו נבדוק", מיסטר פינטבאטר מתחיל תוכנית אירוח משלו, לאחר שחברת ההפקה שלו נכנסה לפשיטת רגל בשל ההוצאות הנרחבות שלו ושל טוד על מוצרים חסרי תועלת.
בפרק "האנק בלילה", מתברר שמיסטר פינאטבאטר היה נשוי לאישה בשם קטרינה, שהתעללה בו רגשית.
אשתו השנייה הייתה השחקנית המפורסמת ג'סיקה בייל, המתוארת כבעלת אובססיה למעמדה ורוצה שאנשים יזהו אותה.
במהלך עונה 4 הוא מנהל מתמודד לתפקיד מושל קליפורניה נגד המושל המכהן, וודצ'ק קודצ'ק ברקוביץ' במהלכו הוא מצהיר שהוא תומך נלהב בפראקינג ואף מבצע קידוח בחצר ביתו שלו, הגורם לאדמה תחתיו להתמוטט.
הוא גדל בחצי האי לברדור, שמאוכלס כולו בכלבי לברדור רטריוור.
"מיסטר" הוא אכן שמו הפרטי.
לעיתים קרובות הוא צועק לתוך המסך והוא הדמות היחידה בסדרה ששוברת את הקיר הרביעי.
כמו כן, הוא נוטה לפנות במפתיע למישהי בשם "אריקה", שלעולם לא נראתה בסדרה.
פינאטבאטר הוא בוגר אוניברסיטת נורת'ווסטרן.
לאחר גירושיו מדיאן, הוא מתחיל לצאת עם כלבת פאג בשם "פיקלס", אשר צעירה ממנו ביותר מעשרים שנה, אך חולקת איתו מאפיינים רבים.
בסוף העונה החמישית הוא מציע לה נישואין אך בסופו של דבר השניים נפרד בעקבות משקעים ביחסים.
פרינסס קרולין (איימי סדריס) (נולדה ב-1974 בצפון קרוליינה), היא חתולה פרסית ורודה אשר משתמשת כסוכנת של בוג'ק בשלוש העונות הראשונות וחברתו לשעבר.
קרוליין בוגרת UCLA החלה כעוזרת סוכן ובהמשך התקדמה להיות סוכנת בכירה שעובדת מסביב לשעון בסוכנות "ויגור".
אף על פי שהיא נאבקת כדי למצוא איזון בין העבודה, חייה האישיים הטרודים, ושמירה על בוג'ק וחבריה, היא נהנית מאורח החיים המהיר והקדחתני שלה.
היא עזבה את "ויגור" כדי להקים סוכנות חדשה עם החבר שלה ועמיתה לעבודה רוטאבגייה רביטוביץ'.
לאחר שזיהתה את חוסר האמינות שלו ועמדה בפני חששותיה להיות לבד, היא מחליטה בסופו של דבר לעזוב אותו ולהתחיל להפעיל סוכנות חדשה בשם "VIM" לבדה.
לאחר מספר מפלות, פרינסס קרולין סגרה את "VIM" בעונה השלישית, רק כדי לפתוח אותה מחדש כסוכנות לניהול אישי.
היא נאבקת לאורך הסדרה על הקמת משפחה, אבל לעיתים קרובות נאלצת לבצע הפלות.
בעונה החמישית, לאחר כמה ניסיונות כושלים, היא מאמצת קיפוד-תינוקת מבחורה צעירה בשם סיידי, שגרה בעיר מולדתה.
טוד צ'אבז (אהרון פול) (נולד ב-1991) ממוצא היספני, הוריו גירשו אותו מהבית כשהיה בן 18 ובמשך שנים שהה כדייר בביתו של בוג'ק.
הוא בחור עצלן, ידידותי וחביב, .אף על פי שבוג'ק כל הזמן מקטר עליו ומזלזל בו, הוא דואג לטוד, ממשיך לתמוך בו כלכלית ומחבל במאמציו להשיג עצמאות.
טוד הוכיח כי יש לו שפע של מיומנויות, כולל הבנת השפה היפנית.
לטוד יש כישרון בלמצוא את עצמו במצבים אבסורדיים ומסוכנים כאשר חבריו אינם בסביבה, כמו להיכנס לקרבות אקדחים, שאחד מהם נגמר בכלא.
הוא בדרך כלל מאושר, גם כשהוא נעלב מבוג'ק.
אחד ממשפטי הקאץ' פרייז שלו הם "היידד!".
הוא כמעט אף פעם לא נראה ללא כובע הצמר הצהוב שלו.
בשנות ה-2000, הוא היה סקייטר חסר מעש, ומושא החיבה של שותפתו ללימודים, אמילי.
בסוף העונה השלישית, בפרק "זה הלך טוב", התגלה כי הוא א-מיני.
פינקי פינגווין (פאטון אוסוולט) הוא פינגווין קיסרי ועורך ספרים שעובד בהוצאת הספרים "פינגווין" (מחווה להוצאת הספרים הבריטית בעלת אותו השם).
הוא היה תלוי בספרו של בוג'ק כדי להציל את משרתו ואת החברה כולה.
בפרק "אתמולנד", פינקי התחיל לעבוד ב-MBN.
לאחר שוואנדה עברה לדטרויט, הוא הפך לראש MBN.
אשתו קבעה כי כל מה הוא נוגע בו מתפרק לחלקים, ורוב ההומור של דמותו נגזר מכישלונותיו.
שרה לין (קריסטן שאל) היא שחקנית אנושית שגילמה את בתו הצעירה המאומצת של הסוס, סברינה, ב"על הסוס" החל משהייתה בת 3 בלבד.
לאחר שהתוכנית ירדה מהאוויר, היא הפכה לזמרת פופ מוצלחת בתחילת שנות ה-2000, עד שההתמכרות לסמים ואלכוהול גמרה לה את הקריירה.
פלשבקים מצביעים על כך שההתנהגות ההרסנית של שרה לין נובעת בין השאר מכך שאימה דחפה אותה לקריירת המשחק.
בסיבות סוף הפרק "מאוחר יותר", היא נראתה מבקרת את אנדרו גארפילד (מי שהוזכר רבות כבעל יחסים איתה) בבית החולים.
זה רמז על כך שהיא חוותה התעללות מינית כילדה על ידי החבר של אמא שלה, שמאוחר יותר נהיה אביה החורג.
בתחילת עונה 3, היא מתפכחת, ולכאורה "מתחילה חיים חדשים", אבל לאחר מכן מסתבר שעשתה זאת רק כי לקחת סמים אחרי זמן רב הופך את החוויה לטובה יותר.
כאשר בוג'ק מגיע לנקודת השפל שלו, הוא מזמין את שרה לין להילולת סמים.
באמצעות סדרה של בלקאאוטים, הם מנסים לתקן את היחסים עם כל המכרים שבוג'ק פגע בהם, ואפילו עוקב אחרי פני בקולג' אוברלין.
במהלך המסע, שרה לין זוכה בפרס האוסקר עבור השיר המקורי הטוב ביותר, בהיעדרה.
לאחר מכן היא מודה בפני בוג'ק שהיא לא אוהבת שום דבר בעצמה, ובמצפה הכוכבים היא מתה ממנת יתר כאשר היא נשענת על כתפו של בוג'ק.
בפרק "זה הלך בסדר", מתברר כי בוג'ק היה בשלב מסוים חברה היחיד שלא ניסה לקבל ממנה משהו.
שאל הייתה מעומדת לפרס אמי בקטגוריה "הדיבוב הטוב ביותר" עבור ביצועיה בעונה 3.
הֵרב קזאז (סטנלי טוצ'י) היה השותף לשעבר של בוג'ק, שיצר וכתב את "על הסוס", ששם הוא גם דובב את קולו של מר ליברטור שמנהל את משרד עורכי הדין שבו הסוס עבד.
הרב נראה ידידותי ואופטימי במהלך ההקלטות, בדרך כלל נחמד, והיה אכפתי לכל השחקנים שלו.
כאשר בוג'ק והרב נפגשים לראשונה כקומיקאים, בוג'ק אומר לו בכעס "תחטוף סרטן", וזה באמת מה שבסופו של דבר קרה לו.
הצמד נפרד בשיא ההצלחה של התוכנית כאשר הרב הוחרם על ידי רשת השידור בגלל סקנדל הקשור להיותו הומוסקסואל, ובוג'ק לא עמד מנגד כי חשש לאבד את עבודתו.
נכון לתחילת הסדרה, הם לא דיברו כמעט 18 שנים.
בוג'ק מנסה להתחבר איתו מחדש לאחר שנוכח לגלות כי הוא אובחן בסרטן פי הטבעת והוא טופל על ידי טינה.
בפרק השלישי של העונה השנייה מתגלה שהרב נפטר בתאונת דרכים בדרך חזור מהליך אשר ריפא אותו מן הסרטן.
טינה היא דובה חומה שהיא המטפלת של הרב קזאז.
בפרק "עדיין שבור" טינה שיתפה פעולה עם הנרי וינקלר כדי לשמור על כתב היד הגרוע של הרב מלהתפרסם ולפגוע במורשתו.
שלא כמו הדמויות המואנשות האחרות בסדרה, טינה מדברת רק בנגיחות.
מאוחר יותר (בעונה 4), טינה חוזרת כמטפלת של אמא של בוג'ק, ביאטריס.
ביאטריס אליזבת' הורסמן (שוגרמן) (ונדי מאליק) היא סוסה חומה שהייתה האמא המזניחה של בוג'ק.
היא מופיעה בעיקר בפלאשבקים לילדותו של בוג'ק.
בפרק "ספה חדשה" ביאטריס קוראת לבוג'ק כדי לספר לו שהיא קראה את הספר שלו ומודה כי הוא נולד "שבור".
בפרק "המקום של שוגרמן" מתברר כי למשפחה של ביאטריס היה בית קיץ במישיגן כשהייתה ילדה, וכי היה לה אח גדול שמת במלחמת העולם השנייה.
ניכר מהילדות שלה כי קיבלה יחס אכזרי מצד בני משפחתה, דבר שהיקשה ומירר את אישיותה.
לאחר שנכנסה להיריון על ידי באטרסקוץ', ביאטריס החליטה להינשא לו ולעבור לקליפורניה, שם היא התרעמה על בוג'ק, ומאשימה אותו על אי שביעות הרצון שלה מחייה.
היא מתחילה לסבול מדמנציה, ואחרי תקרית בבית-האבות שלה, היא עוברת לגור בביתו של בוג'ק איתו ועם הוליהוק.
עם זאת, לאחר שבוג'ק מבין שביאטריס סיממה את הוליהוק (כדי לגרום לה לרדת במשקל), הוא מכניס אותה לבית אבות גרוע עוד יותר, ומבהיר לה שהוא כבר לא רוצה אותה בחייו.
בפרק "צ'ורו חינם" בוג'ק מגלה כי ביאטריס מתה, והוא מספיד אותה בהלוויה שלה.
באטרסקוץ' הורסמן (ויל ארנט) סוס שהיה אביו של בוג'ק.
הוא מופיע בפלשבקים לילדותו של בוג'ק.
באטרסקוץ', אשר בא מרקע מעמד הפועלים, היה סופר אלכוהוליסט כושל.
הוא התמרמר על עצמאותה הכלכלית של אשתו, והוציא את חוסר הביטחון שלו על בוג'ק.
בפלאשבקים, הוא נראה לעיתים קרובות צועק טענות שמרניות שטותיות, כמו הטענה כי להפליג מתעלת פנמה זה ל"דמוקרטים".
הוא אושר כמת, לאחר שפלשבק מראה את בוג'ק וביאטריס הולכים להלווייתו.
הוא נהרג לאחר שקרא לכל מי שביקר את הרומן שלו לדו-קרב וכשנענתה בקשתו, הוא מעד ונחבט ראשו על שורש חשוף.
בפרק "חץ הזמן" מתברר כי באטרסקוץ' הוא אביה של הוליהוק, אחותו למחצה של בוג'ק, שנולדה לאחר הרומן של באטרסקוץ' עם עוזרת בית בשם הנרייטה.
לני טרטלאוב (ג'יי קיי סימונס) הוא צב ומפיק סרטים ממוצא יהודי.
הוא עבד עם אד בגלי, ליונל ברימור, באסטר קיטון ואדווין סטנטון פורטר בצעירותו, מה שמרמז על כך שהוא זקן מאוד (התייחסות לתוחלת החיים של צבים).
נראה כי הוא שונא את בוג'ק, אבל ממשיך ללהק אותו לפרויקטים, כנראה בגלל הידידות המקצועית שלו עם פרינסס קרולין.
ציפורי הפפראצי (אדם קונובר ודייב סגל) הם עורבני כחול ורובין אמריקאי ללא שמות שמנסים להשיג תמונות מפלילות של בוג'ק.
סקסטינה אקוופינה (עאישה טיילר בעונה 1–2, דניאל גייטר בעונה 3) היא דולפינה וסנסציית פופ.
בפרק "אל הים", דיאן נפגשת עם סקסטינה במטרה שתהיה מנהלת המדיה החברתית שלה.
בפרק "בראפ בראפ פיו פיו" דיאן צייצה בטעות בשם סקסטינה כי היא עשתה הפלה בזמן שהייתה מוסחת, מה שגרם לסערה תקשורתית.
בעוד בהתחלה סקסטינה כעסה על הציוץ וניסתה לפטר את דיאן, מאוחר יותר היא אימצה את הרעיון, בגלל תמיכה של ידוענים אחרים.
לאחר מכן היא שחררה קליפ שתומך בהפלות, ביצעה את ה"הפלה" שלה בשידור חי, ולאחר זמן קצר באמת נכנסה להריון.
משתמע כי היא נשלחה לחווה בה ידוענים הולכים להיעלם.
מנחה "Excess Hollywood" (אדם קונובר) הוא דמות אנושית שמנחה את תוכנית הבידור "Excess Hollywood".
הדמות היא חיקוי למנחה של תוכנית דומה ברשת FOX, ראיין סיקרסט.
הוא גם מנחה את תוכנית האירוח "Morning Time, Hollywoo" עם אישה אנושית שנקראת "אישה אחת".
הוא היה אמור להיות השדרן של מרוץ הסקי בין מיסטר פינטבאטר לוודצ'אק קודצ'אק ברקוביץ' יחד עם טום ג'אמבו גראמבו, אך פרש לאחר שהתחיל להרגיש את מזג האוויר הקר.
טום ג'אמבו גראמבו (קיית' אולברמן) הוא לווייתן כחול שהוא איש חדשות ופרשן ברשת "MSNBSea" (פרודיה על MSNBC).
לעיתים קרובות טום מדווח על מעשיו של בוג'ק ועל התרחשויות אחרות בהוליוו.
בכל פעם שמשהו משתבש בשידור, הוא מאשים את זה על מישהו בשם "רנדי".
וויין (ווייט סנאק) הוא החבר לשעבר של דיאן, שהוא היפסטר וכותב ב-BuzzFeed.
הוא מציע לדיאן להדליף במכוון חלק קטן מהספר של בוג'ק כדי ליצור הייפ שיווקי.
ונסה גקו (קריסטין צ'נוות') היא סוכנת אנושית הוליוודית ויריבתה של פרינסס קרולין.
היא מוצג כסוכנת טובה יותר מפרינסס קרולין, כי יש לה בעל וילדים, ובכך "יש לה הכל".
היא חולקת באופן זמני משרד עם פרינסס קרולין כאשר הסוכנויות שלהן מתמזגות.
בין עונות 2 ו-3, היא ורוטאבאגה פותחים סוכנות משלהם, "גקו-רביטוביץ'", שבסופו של דבר מחבלת ב-VIM ומובילה להתמוטטות הסוכנות.
צ'ארלי ווית'רספון (רפאל בוב-וקסברג) הוא צפרדע עץ שהוא בנו של מר וטרספון.
הוא עובד בסוכנות Vigor שבה ידו ממשיכה להידבק בדברים.
צ'ארלי היה לזמן קצר עוזרה של פרינסס קרוליין, אבל מאוחר יותר נעשה סוכן.
קצין מיאו מיאו פאזיפייס (סדריק יארבו) הוא חתול שעובד כקצין המשטרה של מחוז 12 של משטרת לוס אנג'לס.
הוא מתייחס ברצינות רבה למשימותיו.
וינסנט איש-בוגר (אליסון ברי) הוא החבר של פרינסס קרולין.
כולם, למעט בוג'ק, נראים אדישים לעובדה שהוא נראה כמו שלושה ילדים שעומדים זה על זה בתוך מעיל.
אף שהוא מדבר בקול של ילד ויש לו תחביר מסורבל, הוא גם מציג מדי פעם הבנה להוטה, מה שמניע אחרים להתעלם מהטענות של בוג'ק.
בעונה 2, פרינסס קרולין פוגשת את קווין, שנראה כי הוא הילד העליון בשלישיית הילדים של וינסנט.
הוא אומר לפרינסס קרולין כי קווין הוא בנו של וינסנט, והיא מאמינה לכך אבל זה מוביל אותם להיפרד.
סבסטיאן סנט קלייר (קיגן-מייקל קיי) הוא נמר שלג מיליונר שרוצה שדיאן תתלווה אליו למדינת עולם שלישי בשם "קורדוביה", כדי שתכתוב עליו רומן.
אף על פי שדיאן רואה בו בהתחלה אדם שרוצה לשנות את העולם לחיוב, היא מתאכזבת במהרה כאשר היא מגלה שהוא יותר דואג למורשת של עצמו מאשר באמת לעזור לאנשים.
ג'קסון) הוא דמות אנושית שהיא כוכב המשנה של הסרט סקרטריאט.
הסרט מוקדש מאוחר יותר לזכרו.
וונדה פירס (ליסה קודרו) היא ינשופה והחברה של בוג'ק בעונה השנייה.
היא פוגשת את בוג'ק לאחר שהתעוררה מתרדמת של 30 שנה.
בוג'ק יוצא איתה כי אין לה מושג מי הוא בתוך היותו מפורסם.
היא מנהלת תוכן, אשר יצרה בין השאר את התוכנית "כוכבי הוליוו וידוענים: מה הם יודעים?
היא קודמה בחברת ההפקות מיד עם יציאתה מהתרדמת, כי "אף אחד אחר לא עבד שם כל כך הרבה זמן".
היא נפרדת מבוג'ק בסוף העונה.
אמילי (אבי ג'ייקובסון) היא דמות אנושית ומושא האהבה של טוד שהוא מכיר מאז התיכון.
היא הראתה שיש לה רגשות רומנטיים עבוד טוד.
אמילי היא אחת המייסדים של "קברהקדברה" עם טוד ומייסטר פינטבאטר, והופך למיליונרית לאחר מכירתה.
רוטאבאגה רביטוביץ' (בן שוורץ) הוא ארנב וסוכן בסוכנות Vigor שעובד קומה אחת מתחת לפרינסס קרולין.
רוטאבאגה בגד באשתו קייט עם פרינסס קרולין, בטענה שהוא מתכנן בכל מקרה להתגרש ממנה.
מאוחר יותר הוא משכנע את פרינסס קרולין להצטרף אליו בהקמת הסוכנות שלו ולהתפטר מ-Vigor.
לאחר שחשף בפניה שאינו רוצה להתגרש אך עדיין מעוניין להמשיך את היחסים ביניהם, פרינסס קרולין עוזבת אותו.
מאוחר יותר הוא מקים סוכנות משלו יחד עם ונסה גקו, בשם "גקו-רביטוביץ'".
ג'ודה מאנודוג (דיאדריך באדר) הוא דמות אנושית ושותף בבעלות על סוכנות VIM של פרינסס קרולין.
הוא מתואר כחסר הבעה ונראה שהוא לא מצליח להבין הומור או סרקזם.
אף על פי שהוא נשאר נאמן ללא הרף לפרינסס קרולין, הוא מפוטר על ידי פרינסס קרולין לאחר שהיא מגלה שהוא הלך מאחורי גבה לדבר עם צ'ארלי וית'רספון על מיזוג אפשרי עם Vigor.
הוא ידוע בזקן הכבד ובשיער הארוך שלו, דבר שלעיתים הופך להיות מושא לצחוק בקרב אורחים בסוכנות.
בפרק האחרון בסדרה, הוא ופרינסס קרולין מתחתנים, אך הוא לא נמצא בפרק.
הוליהוק-מנהיים-מנהיים-גררו-רובינסון-זילברשלג-סונג-פונזרלי-מקוואק (אפרנה נחרלה; נולדה ב-1999) היא סוסה שנראתה לראשונה בסוף הפרק "זה הלך בסדר".
היא אומצה על ידי שמונה אבות הומוסקסואליים במערכת יחסים פוליאמורית.
בתחילה היא האמינה שהיא בתו הבלתי חוקית של בוג'ק.
במהלך העונה הרביעית היא עוברת לגור בביתו של בוג'ק כדי לברר עליו פרטים נוספים.
ביאטריס, שהרבתה להעיר להוליהוק על עודף המשקל שלה, הוסיפה לקפה שלה תוספי הרזיה (המכילים אמפטמינים).
היא הובהלה לבית החולים בגלל מנת יתר ושרדה, אם כי סובלת מסיפטומים של PTSD כשהיא חוזרת לביתו של בוג'ק.
בעונה 5, היא מתחילה ללמוד באוניברסיטת וסליאן שבקונטיקט.
ראלף סטלסון הוא עכבר שהוא מושא האהבה החדש של פרינסס קרולין בסוף עונה 3. הוא ופרינסס קרולין נפגשו לראשונה בפגישה עיוורת, ולא היו מודעים אחד לזן של האחר.
סטילסון מנהל חברת כרטיסי ברכה והוא היורש של רשת המלונות "סטילסון".
בעונה 4 הוא מנסה להקים משפחה עם פרינסס קרולין ומנסה למצוא דרכים להכניס אותה להיריון.
פרינסס קרולין זורקת אותו בפרק "רותי" לאחר שהיא נותנת לו אולטימטום לעמוד מאחורי הניסיונות שלה להיכנס להיריון אף על פי שעברה הרבה הפלות, והוא עוזב את דירתה בדכדוך.
הם מחדשים את הקשר שלהם בעונה 5, שם סטילסון מנסה לשכנע את פרינסס קרולין לאמץ איתו ילד.
סטפני סטילטון (קימיקו גלן) היא אחותו של ראלף, גם היא עכברת.
היא מתחילה להעסיק את דיאן בסוף העונה השלישית בבלוג פמיניסטי שהיא מנהלת בשם "גירל קרוש".
וודצ'ארלס "וודצ'אק" קודצ'אק-ברקוביץ' (אנדרה בראואר) הוא מרמיטה ומושל קליפורניה המכהן.
הוא מבולבל ממסע הבחירות של מיסטר פינטבאטר.
בחלק מהפרקים בעונה 4, הוא מחליף את טום ג'אמבו-גראמבו בתמונה שבטלוויזיה במהלך קטע המסיבה שבפתיח.
בעקבות התמוטטותו של הבית של מיסטר פינטבאטר, הוא חופר באדמה כדי להציל את כל מי שבפנים, וכתוצאה מכך מאבד את ידיו.
הוא נאלץ לרוץ מחדש עבור תפקיד המושל בעקבות ניצחון טוד במירוץ הסקי שהיה אמור לקבוע את המנצח בבחירות, בו הוא היה הפוליטיקאי המנוסה היחיד.
קורטני פורטנוי (שרון הורגן) היא שחקנית אנושית מפורסמת ואחת מהלקוחות שפרינסס קרולין מנהלת, אם כי היא מיוצגת גם על ידי רוטבאגה רביטוביץ'.
היא מנהלת מערכת יחסים מזויפת עם טוד.
היא מוצגת כמאוד שטחית וחומרנית.
אנה ספניקופיטה (אנג'לה באסט) היא יחצ"נית אנושית הוליוודית המתמחה בהשגת פרסי אוסקר למפורסמים, ומכאן הכינוי שלה, "הלוחשת לאוסקרים".
היא מבלה הרבה בעונה 3 בניסיון לעזור לתדמית של בוג'ק, דבר שמוביל למערכת יחסים איתו.
אנה נפרדת ממנו לאחר שהוא נכשל לקבל את המועמדות לאוסקר.
היא חוזרת בעונה 5 בתור היחצ"נית עבור הידוען ההוליוודי ואנס ואגונר.
פליפ מקוויקר (ראמי מאלק) היא היוצר/מפיק בפועל האנושי של תוכנית הטלוויזיה החדשה של בוג'ק, "פילברט".
אף על פי שהוא מאמין שהוא גאון, הוא למעשה חסר ביטחון ומניפולטיבי, אשר נקלע רבות לעימותים עם בוג'ק במהלך הצילומים של הסרט.
ג'ינה קזאדור (סטפני ביאטריס) היא כוכבת המשנה האנושית בסדרה "פילברט".
היא ובוג'ק יוצאים תקופה מסוימת במהלך צילומי הסדרה.
פיקלס אפלנטי (הונג צ'או) (נולדה ב-1993) היא כלבת פאג, מלצרית ומשפיענית אינטרנטית שאפתנית שעובדת במסעדה של בוג'ק, ונהפכת לחברה של מיסטר פינטבאטר בעונה החמישית לאחר הגירושין שלו מדיאן.
היא צעירה בהרבה ממיסטר פינטבאטר וחרדה לנישואיו הקודמים.
ואנס ואגונר (בובי קאנבלי) שחקן הווליודי שערורייתי ביותר, במהלך העונה האחרונה עובד עם בוג'ק על סרט בשם "החד קרן החרמן".
בובת נייר הוא רומן מאת רוברט ב.
פארקר, שיצא בעברית בשנת 1994 בהוצאת אור-עם.
גיבור הספר הוא גיבורו הקבוע של פארקר, הבלש הפרטי ספנסר.
זהו הספר ה-20 בסדרת הספרים שכתב פארקר אודותיו.
עלילת הספר נפתחת כאשר הבלש הפרטי ספנסר, גיבורו הראשי של פארקר, בלש משטרה לשעבר וחייל בצבא ארצות הברית שלחם במלחמת קוריאה, נשכר על ידי לודון טריפ, בעל הון מבוסטון, לחקור את הירצחה של אשתו, אוליוויה.
בובת טרול (בדנית: Gjøltrold) היא סוג של בובת פלסטיק עם שיער צמרירי ורך המסורק כלפי מעלה, המייצג דמות של טרול.
סוג זה של בובות קרוי גם "בובות דאם" על שם מי שיצר בובות אלו לראשונה, חוטב העצים הדני תומאס דאם.
שם נוסף של בובות אלו הוא "טרולים למזל טוב" (good luck trolls), או "טרולי גונק" (gonk) - שם הנהוג בממלכה המאוחדת.
הבובות נוצרו לראשונה בשנת 1959, ובראשית שנות ה-60 היו אחד מהצעצועים המבוקשים ביותר בארצות הברית.
בכמה תקופות קצרות לאחר מכן בשנות ה-70 עד לשנות ה-90 היו שוב לאופנה צרכנית, ומספר יצרנים החלו לשווק חיקויים של הבובה בשמות אחרים.
במהלך שנות ה-90 מספר משחקי וידאו וקלטות וידאו נוצרו בהתבסס על בובות הטרול.
בשנת 2003 השיבה לעצמה חברת דאם הדנית את הזכויות למותג בארצות הברית, ובכך הפסיקה את ייצור הבובות ללא רישיון.
בשנת 2005 שיווקה חברת דאם את המותג מחדש בגרסה מודרנית יותר בשם "טרולז" (Trollz), אך קמפיין זה נכשל שיווקית (גרסה זו אף עובדה לסדרת הטלוויזיה "טרוליות").
בשנת 2010 הכריזו אולפני ההנפשה של דרימוורקס על יצירת סרט המבוסס על בובות הטרול, שיצא בשנת 2016 בשם "טרולים".
ב-11 באפריל 2013 הודיעה דרימוורקס כי רכשה את מותג בובות הטרול מחברת דאם.
בובות הטרול נוצרו במקור בשנת 1959 על ידי הדייג וחוטב העצים הדני תומאס דאם.
ידו של דאם לא הייתה משגת כדי לקנות לבתו לילה (Lila) מתנה לחג המולד, והוא גילף את הבובה מדמיונו.
ילדים אחרים בעירו Gjøl שבדנמרק ראו את הבובה ורצו גם אחת כזו.
תומאס דאם הקים את חברת "דברי דאם", שהחלה לייצר את הבובת מפלסטיק תחת השם "טרולים למזל טוב".
בתחילת שנות ה-60 הפכו הבובות לפופולריות במספר מדינות אירופאיות, מעט לפני שהחל שיווקן בארצות הברית.
בין סתיו 1963 לשנת 1965 הן היו לאחת מאופנות הצעצועים הגדולות ביותר שהיו בארצות הברית אי פעם.
הבובות המקוריות הן מהאיכות הגבוהה ביותר – הן נקראות גם "בובות דאם", והן נוצרו משיער העשוי מצמר כבשים ומעיני זכוכית.
הפופולריות הפתאומית והבלתי צפויה שצברה הבובה, לצד טעות בכתב זכויות היוצרים של המוצר המקורי של תומאס דאם, הובילו לייצור של חיקויים זולים יותר.
חברת דאם מעולם לא הפסיקה את ייצור הבובות בדנמרק, שבה תמיד נשארו צעצוע פופולרי.
בשלהי שנות ה-80 החלו בובות הטרול של דאם לחוות קאמבק בארצות הברית.